Tormod Heier

Tormod Heier (født 1968) er professor ved Forsvarets høyskole og tidligere offiser (oberstløytnant ) i Hæren.

Karriere

Heier har militær utdannelse fra Krigsskolen og Forsvarets høgskole, samt mastergrad fra King's College London og en doktorgrad i statsvitenskap fra Universitetet i Oslo.

Heier har utgitt en rekke bøker og har skrevet en rekke artikler om norsk og europeisk forsvars- og sikkerhetspolitikk. 

I 2017 ble han tildelt Ossietzky-prisen og i mars 2023 Hærens Fortjenestmedalje.

Tormod Heier har uttalt at vi må se på Forsvaret som en kompetanseorganisasjon, ikke som en kamporganisasjon.

Russlands invasjon av Ukraina 2022

Tormod Heier har argumentert med at konflikten mellom Russland og Ukraina i stor grad handler om at NATO ekspanderer mot øst og derved truer Russland. Han har uttalt seg om russiske strategiske interesser på den russiske kanalen Russia Today. Han har omtalt konflikten mellom Russland og Ukraina som en stormaktskonflikt. Flere ganger, blant annet i NRK Dagsnytt 18 den 16. februar og et innlegg i Aftenposten 18. februar 2022, kritiserte han USA og NATO for å varsle om Russlands invasjon av Ukraina. Han mente at varslingen av Russlands invasjon førte til krigsfrykt,  at de som varslet derved undergravde autoriteten sin, og at varslingen av den russiske invasjonen med russiske øyne framstod som hysterisk. Sven G. Holtsmark og Torunn Laugen Haaland ved Institutt for forsvarsstudier hevdet at Heier formidlet «russisk propaganda».

I juli 2022 uttalte han at Russland ikke så ut til å vinne fram i krigen mot Ukraina. En negativ konsekvens av dette mente han ville bli en mer uforutsigbar situasjon, og at faren for bruk av atomvåpen ville øke.h

Bibliografi
 2014: Norge i internasjonale operasjoner: Militærmakt mellom idealer og realpolitikk, Universitetsforlaget, ISBN 9788215022871
2015: Norge og Russland: Sikkerhetspolitiske utfordringer i nordområdene, Universitetsforlaget, ISBN 9788215024745
2019: Et farligere Norge? - Fagbokforlaget, ISBN 9788245024692

Referanser

Eksterne lenker

 

Norske professorer
Fødselsdato ikke oppgitt